Elizabeth Berrington. Elizabet Berrington (1970-yil 3-avgustda tugʻilgan) – angliyalik aktrisa hamda Webber Douglas Dramatik sanʼat akademiyasining bitiruvchisi. Aktrisa "Waterloo Road" teleserialidagi Ruby Fry, "Stella" serialidagi Paula Kosh, "Moving Wallpaper"dagi Mel Debrou va "The Syndicate" nomli televizion serialdagi Dawn Stevenson kabi rollari bilan tanilgan. Shuningdek, u Britaniya teleseriallarida, masalan, "The Bill", "Doctor Who", "The Office", "Casualty", "The Lakes", "The Grimleys," "Rose and Maloney" hamda Stella kabi filmlarda ishtirok etgan. Faoliyati. 1996-yildan 1999-yilgacha Berrington Emma Wray va Tony Robinson bilan birga ITV komedik drama seriali – "My Wonderful Life"da paydo boʻladi. 1999-yilda, aktrisa "Let Them Eat Cake" televizion serialida Marie Antoinette rolini Dawn French va Jennifer Saunders bilan birga oʻynagan. Kartinalarda Berrington "The Little Vampire" filmida"," "Nanny McPhee"da Emma Tompson bilan va "In Bruges" fimida Colin Farrell, Brendan Gleeson, Ralph Fiennes kabi aktyorlar bilan suratga tushgan. 2008 va 2009-yillarda u "Moving Wallpaper" filmida Mel rolini oʻynadi. U 2008-yilda Puaro teleserialining „Cat Among the Pigeons“ epizodida koʻrinish beradi. Berrington 1993-yilda Mike Leighning "Naked" filmida va uning 1996-yildagi Brenda Blethyn, Marianne Jan-Baptiste va Timoti Spall ishtirok etgan "Secrets & Lies" drama filmlarida rol oʻynagan. 2011-yilda Berrington BBC efirga uzatgan "Lapland"dagi Rojdestvo epizodida, Paula rolida, paydo boʻladi. U 2013-yil fevral oyidan boshlab efirga uzatilgan olti qismdan iborat "Being Eileen" teleserialida rol oʻynadi. Berrington 2013-yilda "The Low Road" spektaklida. sahnaga chiqqan. Keyinchalik, u 2014-yil avgust oyida Sandra rolida "Cuckoo"ning 2-mavsumidagi 4-qismida paydo boʻladi. 2016-yilda Berrington Netflix original mahsuloti "Black Mirror" uchinchi mavsumining oltinchi epizodi boʻlgan Hated in the Nation epizodida koʻrinish beradi.